OzLabs/hebrew-wiki-articles huggingface dataset:
יוסף באשי (שחקן)

יוסף באשי (26 בינואר 1931 - 11 בפברואר 2014) היה שחקן קולנוע, טלוויזיה ותיאטרון ישראלי.

==ביוגרפיה==
באשי נולד ב-1934 בירושלים, ושם למד משחק.

===קולנוע===
שיחק בסרטים הבאים: הם היו עשרה (1960), הנחשקת (1967), קוני למל בתל אביב (1976), בדרנית בחצות והצילו את המציל (1977),
השועל בלול התרנגולות ומיליונר בצרות (1978), פצעי בגרות 80 (1980), כביש ללא מוצא (1982) וקוני למל בקהיר (1983).

===טלוויזיה===
ב-1974 הופיע בדרמה כנרת כנרת בערוץ הראשון. ב-1979 שיחק בתפקיד אבו נג'יב בסדרה ללימוד ערבית, ג'ארכ קריבכ, ששודרה בטלוויזיה הלימודית. ב-1982 השתתף בסדרה מישל עזרא ספרא ובניו של הערוץ הראשון.

===תיאטרון===
שיחק בתיאטראות שונים, בהם תיאטרון חיפה, תיאטרון האוהל ותיאטרון אורנה פורת. בין השאר הופיע בהצגות הבאות: קריזה, מעגל הגיר הקווקזי, אנטיגונה, בשפל, חשמלית ושמה תשוקה, ריצ'רד השלישי, שידוכים, ציד המכשפות.

==קישורים חיצוניים==
	

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1934
קטגוריה:ישראלים שנפטרו ב-2003
מונא חורי

מונא ח'ורי (בערבית: منى خوري; נולדה ב-17 בספטמבר 1974) היא פרופסור מן המניין בבית הספר לעבודה סוציאלית ולרווחה חברתית באוניברסיטה העברית, בעבר שימשה כדיקנית הפקולטה הזו, והייתה הדיקנית הערבייה הראשונה בתפקיד זה. מאז 2021 מכהנת כסגנית נשיא האוניברסיטה העברית לאסטרטגיה ומגוון.

==ביוגרפיה==
ח'ורי נולדה בשכונת ואדי ניסנאס שבחיפה, ישראל, בשנת 1974, למשפחה שמוצאה מהכפר מע'אר שבגליל. הוריה כיוונו אותה ואת אחותה ללמוד, במטרה לשפר את איכות חייהן. בחטיבת הביניים למדה בבית הספר האיטלקי ("בית ספר נזירות כרמלית"), בית ספר ערבי-קתולי שבעיר הולדתה, בו עבדה במקביל גם בניקיון על מנת לממן את לימודיה.

ב-1993 החלה בלימודי תואר ראשון בעבודה סוציאלית בבית הספר לעבודה סוציאלית של האוניברסיטה העברית בירושלים, ובשנת 1996 קיבלה תואר ראשון. בשנת 1999 קיבלה שם תואר שני ובשנת 2002 קיבלה תואר דוקטור. את הבתר-דוקטורט עשתה באוניברסיטת שיקגו (במלגת פולברייט) ובאוניברסיטה העברית.

=== קריירה ===
בשנת 2005 מונתה למרצה בבית הספר לעבודה סוציאלית של האוניברסיטה העברית, ובשנת 2009 עלתה לדרגת מרצה בכיר. בשנת 2013 מונתה לפרופסור חבר ובשנת 2016 מונתה לפרופסור מן המניין.

תחומי המחקר שלה הם אלימות בית-ספרית, עבריינות נוער ובריונות רשת.

בשנת 2014 מונתה כיועצת לנשיא האוניברסיטה העברית, להנגשת ההשכלה הגבוהה, למגזר הערבי.

בשנת 2018 מונתה לדיקנית בית הספר לעבודה סוציאלית ולרווחה חברתית, וכיהנה בתפקיד זה עד 2021.

באפריל 2021 נבחרה לסגנית נשיא האוניברסיטה העברית לאסטרטגיה ומגוון.

בשנים 2015–2019 הייתה חברה באקדמיה הצעירה הישראלית. משנת 2016 היא חברה באקדמיה הגלובלית הצעירה.

בשנת 2021 הוענק לה פרס מיכאל ברונו.

בשנת 2023 הוענק לה עיטור נשיא מדינת ישראל.

==חיים אישיים==
מתגוררת בירושלים, ואם לשניים.

==קישורים חיצוניים==
* 

* [https://sw.huji.ac.il/people/מונא-חורי-כסאברי פרופ' מונא ח'ורי] באתר בית הספר לעבודה סוציאלית ולרווחה חברתית ע"ש פאול ברוואלד
* [http://www.young.academy.ac.il/Index2/Entry.aspx?nodeId=752&entryId=17 מונא חורי], באתר האקדמיה הצעירה הישראלית
* הדס מגן, [https://www.globes.co.il/news/sparticle.aspx?did=1001406480 הפרופסורית שפורצת גבולות אקדמיים], גלובס, 31 במרץ 2022
* 

==הערות שוליים==

קטגוריה:סגל האוניברסיטה העברית בירושלים: עבודה סוציאלית
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי תוכנית פולברייט ישראלים
קטגוריה:זוכי פרס ברונו
קטגוריה:זוכות פרס ברונו
קטגוריה:מקבלי עיטור הנשיא
קטגוריה:חברי האקדמיה הצעירה הישראלית
קטגוריה:חברות האקדמיה הצעירה הישראלית
קטגוריה:בוגרות האוניברסיטה העברית בירושלים
קטגוריה:בעלות תואר דוקטור מהאוניברסיטה העברית בירושלים
קטגוריה:בוגרות תוכנית פולברייט ישראליות
קטגוריה:ירושלים: אישים
קטגוריה:נשות אקדמיה ערביות ישראליות
קטגוריה:אנשי אקדמיה ערבים ישראלים
קטגוריה:ישראליות שנולדו ב-1974
קטגוריה:ישראלים שנולדו ב-1974
סנט אנדרו (כדורמים)

מועדון השחייה סנט אנדרו (בקטלאנית: Club Natació Sant Andreu) הוא מועדון ספורט קטלוני שנוסד בשנת 1971 כמועדון כדורמים ושחייה תחרותית. עם השנים נפתחו במועדון מחלקות ספורט נוספות, כגון טניס, סקווש, טריאתלון וכדורגל אולמות.<ref></ref><ref></ref>

המועדון נוסד ב-1 ביוני 1971, וב-1978 העפילה קבוצת כדורמים הגברים של המועדון לליגת העל בכדורמים.

בשנת 1984 זכתה קבוצת השחייה של המועדון באליפות ספרד.

בשנת 2003 שבר השחיין הרוסי דמיטרי קומורניקוב את שיא העולם ב-200 מטר חזה בבריכה של המועדון.

==קישורים חיצוניים==

* 

==הערות שוליים==

קטגוריה:קבוצות כדורמים
טרנז'דאן

טרנז'דאן (בהונגרית: Tarnazsadány) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בטרנז'דאן מספר התושבים נמצא בירידה. כך, בשנת 1990 חיו בכפר 1,439 תושבים ובשנת 2021 רק 1,176 תושבים.

האזור מיושב לסירוגין מתחילת המאה ה-14 עד ימינו, היישוב עצמו הוזכר לראשונה בכתבים משנת 1301.

== יהודי טרנז'דאן ==
יהודים חיו בטרנז'דאן במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|26
|
|-
|1880
|44
|1,355
|-
|1910
|22
|
|-
|1920
|12
|
|-
|1930
|11
|
|-
|1941
|14
|2,178
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
שניים רכבו יחדיו

שניים רכבו יחדיו (באנגלית: Two Rode Together) הוא מערבון אמריקאי משנת 1961 בבימויו של ג'ון פורד, עם ג'יימס סטיוארט, ריצ'רד וידמרק, שירלי ג'ונס ולינדה קריסטל בתפקידים הראשיים.

התסריט מבוסס על הרומן "שבויי הקומנצ'י" מאת וויל קוק משנת 1959.

==תקציר העלילה==
גאתרי מקבי (ג'יימס סטיוארט) הוא מרשל של העיירה טסקוסה בטקסס. הוא מתגורר במלון/מסבאה של בל ארגון (אנל הייס) שמשלמה לו 10% מרווחיה. יום אחד מגיעה אליו מחלקת חיילי צבא ארצות הברית בפיקודו של חברו משכבר ג'ים גארי (ריצ'רד וידמרק) שמבקש ממנו להצטרף אליו לבסיס הצבא בפורט גרנט.

מקבי מסכים ומגיע לפגישה עם המפקד מייגור פרייזר (ג'ון מקינטייר) שמטיל עליו את המשימה להגיע עם גארי לשבט הקומנצ'י כדי לנהל משא ומתן על שחרור שבויים שנחטפו לפני שנים. מקבי מכיר את אנשי השבט ויודע את שפתם ולכן נבחר. לאחר היסוסים וויכוחים מסכים מקבי. הוא וגארי נפגשים עם משפחות החטופים וקארי מתאהב במרטי פרסל (שירלי ג'ונס) שאחיה סטיב נחטף לפני תשע שנים. מה שנשאר לה ממנו היא קופסת נגינה אותה אהב לשמוע. מקבי מזהיר אותה כי כנראה אחיה שכח את האנגלית ומתנהג כקומנצ'י אך היא לא נרתעת. מקבי וגארי רוכבים לעבר שבט הקומנצ'י.

הם מתקבלים בחשדנות על ידי ראש השבט קוואנה פרקר (הנרי ברנדון) שמסכים לשחרר שני חטופים תמורת שני רובים. החטופים הם אלנה דה מדריאגה (לינדה קריסטל) מקסיקנית חטופה שנעשתה לאשתו של "עגל האבן" (וודי סטרוד), קומנצ'י יריב של קוואנה פרקר וכן "הזאב הרץ" שהוא בחור צעיר שנחטף בילדותו.

הם דוהרים בחזרה לפורט גרנט ובדרך מתקיף אותם "עגל האבן" ומקבי הורג אותו. הם מגיעים לפורט גרנט אך אף מתיישב לא מזהה את "הזאב הרץ". אחת המתיישבות מוכנה לאמץ אותו ומתירה אותו מהחבלים אך הוא אחוז פחד דוקר והורג אותה. התושבים מחליטים לבצע בו לינץ' אך בדרך הוא מזהה את התיבה המנגנת ומרטי בטוחה שזה אחיה סטיב אך היא אינה יכולה להצילו והוא נתלה בידי ההמון.

קארי מציע נישואין למרטי והיא מסכימה. אנשי המקום הגזענים מתייחסים בזלזול לאלנה המקסיקנית. הוא מביא אותה לטקוסטה ואז מתברר לו שאינו כבר מרשל וכי בל ארגנה בהיעדרו בחירות בהם נבחר סגנו. בל מעליבה את אלנה והיא מחליטה לעזוב לקליפורניה וברגע האחרון מצטרף אליה מקבי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'יימס סטיוארט
|גאתרי מקבי
|מרשל
|-
|ריצ'רד וידמרק
|ג'ים קארי
|לוטננט ראשון
|-
|שירלי ג'ונס
|מרטי פרסל
|
|-
|לינדה קריסטל
|אלנה דה לה מדריאגה
|שבוייה
|-
|הנרי ברנדון
|קוואנה פרקר
|ראש שבט קומנצ'י
|-
|ג'ון מקינטייר
|מייג'ור פרייזר
|יחצ"ן בחירות
|-
|וודי סטרוד
|סטון קאף
|קומנצ'י
|-
|דייוויד קנט
|זאב בורח
|סטיב פרסל (שבוי)
|-
|אנל הייס
|בל ארגון
|בעלת בית מלון
|-
|אנדי דווין
|סרג'נט פוסי
|חייל
|}

==קישורים חיצוניים==

* [https://www.tcm.com/tcmdb/title/4300/two-rode-together#overview שניים רכבו יחדיו], באתר TCM
* [https://www.youtube.com/watch?v=RNoKu_jOQ0c קדימון לשניים רכבו יחדיו], באתר יוטיוב
* [https://www.youtube.com/watch?v=h8MHlq4DZV4&list=PLRDhdOdDC13QD2MFRbMzsfKZEwxTIMTF- סצנת הסיום של שניים רכבו יחדיו], באתר יוטיוב

קטגוריה:סרטי 1961
קטגוריה:סרטים באנגלית
קטגוריה:מערבונים
קטגוריה:סרטים אמריקאיים מבוססי ספרים
קטגוריה:סרטי קולומביה
קטגוריה:סרטים העוסקים בגזע ומוצא אתני
קטגוריה:סרטי ג'יימס סטיוארט
קטגוריה:סרטי ג'ון פורד
טנק (כפר)

טנק (בהונגרית: Tenk) הוא כפר במחוז הווש בצפון מזרח הונגריה.

הכפר הוקם בשנת 1947 לאחר שבמשך שנים רבות היה חלק מארדטלק (Erdőtelek). האזור כולו מיושב לסירוגין מהמאה ה-14 עד ימינו, היישוב עצמו הוזכר לראשונה בכתבים משנת 1310.

באתר יד ושם מוזכר יהודי אחד שנולד בטנק ונרצח בשואת יהודי הונגריה.

בשנת 2001 כמעט 100% מאוכלוסיית היישוב העידו על עצמם כבני האומה ההונגרית ומבחינה דתית 61.8% מחשיבים עצמם כנוצרים קתולים, 3.5% כרפורמים, 0.2% כלותרנים ו-2.7% מחשיבים עצמם כלא דתיים כלל.

== קישורים חיצוניים ==

* 

== הערות שוליים ==

קטגוריה:הונגריה: כפרים
ילדות סכסכניות

ילדות סכסכניות היא סדרת טלוויזיה ישראלית מסוגה דרמה קומית, שיצרו שיר ראובן, רבקה אלנבי וטליה לביא, שעלתה לשידור ב-24 באוקטובר 2021 ב-HOT.

הסדרה נבחרה להיות מוצגת בפסטיבל הסדרות הבינלאומיות של קאן 2021.

== עלילה ==
הסדרה מלווה את הקשר שנרקם בין ליהי (מיה לנדסמן), סטודנטית לרפואה, לסבית ובת טובים בת 24, לבין לאה (עינת הולנד), חרדית לשעבר שניתקה קשר עם משפחתה וסטודנטית לעיצוב אופנה, כשהשתיים עוברות לגור ביחד בתל אביב.<ref name=":0" />

== שחקנים ודמויות ==
{| class="wikitable"
!דמות
!שחקן/ית
!תיאור
!הערות
|-
|ליהי
|מיה לנדסמן
|בחורה בת 24, לסבית, סטודנטית לרפואה. עוברת לגור בדירת שותפים עם לאה.
|
|-
|לאה
|עינת הולנד
|בחורה בת 24, דתייה לשעבר וסטודנטית לאופנה. עוברת לגור בדירת שותפים עם ליהי.
|
|-
|חן
|ניב סולטן
|בת דודה של ליהי, סאחית, משעממת. עומדת להתחתן.
|
|-
|עמי
|מנשה נוי
|אבא של ליהי
|<ref name=":1" />
|-
|עידית
|שרה פון שוורצה
|אמא של ליהי
|<ref name=":1" />
|-
|ירדנה
|רבקה מיכאלי
|שדרנית בתחנת הרדיו שבה עובדת ליהי.
|
|-
|בת-אל
|נלי רובין
|חברה של לאה
|
|-
|אליעזר
|שולי רנד
|אבא של לאה, חרדי שהחל להשתגע ולשכוח דברים. גר לבד בחנות שלו.
|
|-
|פרומה-לאה
|חנה לסלאו
|דודה של לאה
|
|-
|ענבר
|טלי שרון
|הבוסית של ליהי בתחנת הרדיו ובת זוגה לזמן מה.
|<ref name=":1" />
|-
|ארלט
|פלורנס בלוך
|אמא של לאה
|
|}

==קישורים חיצוניים==

* 

== הערות שוליים ==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:HOT: תוכניות וסדרות
קטגוריה:תל אביב-יפו בטלוויזיה
קטגוריה:תוכניות להט"ב ישראליות
טיסנאנה

טיסנאנה (בהונגרית: Tiszanána) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בטיסנאנה מספר התושבים נמצא בירידה. כך, בשנת 1990 חיו בכפר 2,662 תושבים ובשנת 2021 רק 2,460 תושבים.

האזור מיושב לסירוגין מתחילת המאה ה-9 עד ימינו, היישוב עצמו הוזכר לראשונה בכתבים משנת 1261.

== יהודי טיסנאנה ==
יהודים חיו בטיסנאנה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

בדף הקהילה ממפקד קהילות הונגריה נכתב כי בשנת 1944 חיו בקהילה 35 חברים ומנהיג הקהילה היה סמואל שטרסר.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|99
|4,111
|-
|1910
|72
|
|-
|1920
|49
|
|-
|1930
|43
|
|-
|1941
|47
|4,905
|-
|}

==לקריאה נוספת==
* טיסא-נאנא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 182. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
לא להיות לבד

לא להיות לבד הוא המיני-אלבום השני של הזמר-יוצר הישראלי יהונתן מרגי. האלבום יצא ב-21 באוקטובר 2021.

== רקע והרכב ==
יום לפני צאת האלבום, קיים מרגי מסיבת השקה לכבוד הפרויקט. בהודעה לתקשורת נכתב על האלבום כי הוא .<ref name=":0"></ref>

הפרויקט הוא בהשראת מוזיקה משנות ה-80, עליה הצהיר מרגי כי היא היוותה את החזון לפרויקט הבא שלו לאחר המיני אלבום הראשון שלו, מה יהיה: .<ref name=":0" /> באלבום כלולות שבע רצועות, מתוכן ארבעה שירים בנוסף לשלושה קטעי דמו אותם מרגי הקליט בפלאפון שלו וכלל באלבום.<ref></ref>

מרגי סיפר כי העבודה על האלבום נמשכה כשנה וחצי.<ref></ref>

== קידום ==
ביום צאת האלבום עשה מרגי אירוע השקה בו הופיע וביצע את כל שירי האלבום.<ref name=":0" />

חודשיים לאחר צאתו של האלבום ב-21 בדצמבר, העלה מרגי צמד מופעים במועדון הבארבי בתל אביב שכלל את שירי האלבום, בנוסף ללהיטים ושירים נוספים של הזמר. כל כרטיסי המופע נמכרו תוך פחות מיממה.<ref name=":1"></ref> מופע החימום היה הראפר שחר סאול והזמרת יסמין מועלם התארחה במופע וביצעה עם מרגי את השירים "מחילה" ו"הכל שקוף". המופע זכה לשבחים מהמבקרים, שציינו את המעבר המוצלח של מרגי מאליל נוער לזמר-יוצר בולט במוזיקה הישראלית.<ref></ref><ref></ref><ref></ref><ref></ref>

== ביקורות ==
עומרי פיינשטיין ממגזין Time Out תל אביב סקר את האלבום ושיבח את מרגי על ההתפתחות שלו כאמן ועל הוורסטיליות שלו, וכינה אותו "אחד האמנים הישראליים המסקרנים ביותר".<ref></ref>

דור מאיר מועלם סקר את האלבום באתר מאקו וסיכם: .<ref></ref>

דודי פטימר סקר את האלבום במעריב וכינה את האלבום "משעמם". הוא הרחיב וציין כי השירים אינם קליטים, מעניינים או זורמים וכי הם נוסחתיים וטכניים. הוא כתב בנוסף כי השיר הבולט היחיד באלבום הוא "אנג'ל" וכי .<ref></ref>

== רשימת רצועות ==

== הערות שוליים ==

קטגוריה:מיני-אלבומים מ-2021
קטגוריה:אלבומי מרגי
קטגוריה:אלבומים שהופקו על ידי ג'ורדי
קטגוריה:אלבומים שהופקו על ידי ישי סוויסה
קטגוריה:אלבומי פופ
גל שרעבי דמאיו

גל שרעבי דמאיו (נולד ב-21 באוקטובר 1975) הוא המשנה לראש עיריית תל אביב-יפו (רון חולדאי) ויו"ר התאגיד הסטטוטורי איגודן - איגוד ערים דן לתשתיות איכות הסביבה, המפעיל, בין היתר את השפד"ן.

הוא יו"ר הקואליציה במועצת העיר תל אביב, וממונה על החינוך העל יסודי.

==ביוגרפיה==

שרעבי נולד, גדל ומתגורר בשכונת התקווה. במהלך שנות ילדותו לקח חלק בפעילות ועד שכונת התקווה. לאחר שסיים את שירותו הצבאי בבה"ד 12, עסק כרכז נוער בשכונת התקווה וחבר וועד השכונה.

משנת 2012 מונה למנהל פרויקטים מיוחדים ותחום גמו"ש ב.

==פעילות ציבורית==
שרעבי שימש כרכז נוער בשכונת התקווה וכמזכ"ל ועד שכונת התקווה.

יזם את הנצחתה של הזמרת עפרה חזה בעיר בקריאת בית ספר בשכונת ליבנה על שמה.

===בעיריית תל אביב יפו===
באוקטובר 2013, הצטרף לרשימת "תל אביב 1" וכיהן כחבר מועצת העיר תל אביב, האחראי על תחום הרווחה החינוכית. במסגרת כהונתו בתפקיד, הוצאו לפועל תוכניות בתחום, ביניהן הקמת מרכזים עירוניים מסובסדים ללקויות למידה.

בשנת 2018, הצטרף בשנית לרשימת "תל אביב 1", ומאז הוא מכהן כמשנה לראש עיריית ת"א-יפו ויו"ר הקואליציה.

שרעבי מחזיק בתיק מרכזי הקהילה והמרחבים הקהילתיים. הוא מכהן כיו"ר הוועדה למרחבי קהילה והמרכזים הקהילתיים, יו"ר ועדת לרווחה חינוכית, חבר ועדת נכסים וחבר ועדת החינוך.

בנוסף, מכהן שרעבי כדירקטור מטעם העירייה בתאגידים העירוניים: היכלי הספורט (יו"ר ועדת מכרזים) מרכז הספורט הלאומי תל אביב (יו"ר ועדת מכרזים), בית הספר אליאנס, אקספו תל אביב, גני יהושע, יובל החינוך ואתרים.

===באיגודן===
לאחר 7 שנים כחבר דירקטוריון, באוגוסט 2021, נבחר שרעבי דמאיו ליו"ר איגודן.

==קישורים חיצוניים ==

* 
* 
* 
* גל שרעבי דמאיו, [https://www.israelhayom.co.il/opinion/774329 בועת הביקורת על תל אביב], ישראל היום, יוני 24, 2020

==הערות שוליים==

קטגוריה:חברי מועצת העיר תל אביב-יפו
קטגוריה:סגני ראש עיריית תל אביב-יפו
קטגוריה:פעילי הליכוד
קטגוריה:דירקטורים ישראלים
קטגוריה:מנכ"לים ישראלים
קטגוריה:בוגרי בית הספר החקלאי מקוה ישראל
קטגוריה:ישראלים שנולדו ב-1975
זכויות להט"ב באנטיגואה וברבודה

לסביות, הומואים, טרנסג'נדרים וביסקסואלים (להט"ב) באנטיגואה וברבודה מתמודדים עם אתגרים משפטיים שאינם חווים תושבים הטרוסקסואלים.

== מעמד בחוק ==
=== חקיקת אי-הפללה והגנה ===
במאי 2016, במהלך הבדיקה התקופתית האוניברסלית של מועצת זכויות האדם של האו"ם, יעצו נציגי ארגנטינה, אוסטרליה, צרפת, גרמניה, הולנד וניקרגואה לממשלה לבטל את הפללתם של יחסים הומוסקסואלים בהסכמה ולהבטיח זכויות אדם מלאות לקבוצות מוחלשות בהם קהילת הלהט"ב. שרת השינוי החברתי, סמנתה מרשל, הודיעה לאחר מכן כי האיסור על "מעשי סדום" "מיושן" ויש לבטלו. מזכירת הפרלמנט במשרד המשפטים, מורין פיין-היימן, הבטיחה למועצה כי "קהילת הלהט"ב אינה נרדפת במדינה".

ב-24 באוגוסט 2016 הודיעה ממשלת אנטיגואה וברבודה כי "אין בכוונתה לבטל את איסור הסדום במדינה". ההודעה הגיעה לאחר שבית המשפט העליון בבליז ביטל את הפללתה של הומוסקסואליות במדינה באותה שנה. עם זאת, הממשלה הודתה כי מכיוון שלבליז ואנטיגואה וברבודה ישנן פסקי דין זהים, אם קבוצת עותרים מטעם ארגונים תגיש תביעה נגד האיסור בחוק לבית המשפט, בית המשפט יפסוק כי האיסור הוא בלתי חוקתי. ב-1 בנובמבר 2019 הכריזה "הברית המזרחית הקריבית למגוון ושוויון" כי היא מתכננת לפתוח בתביעה משפטית נגד האיסור עד סוף 2019. רק ב-2022 פעילות הומוסקסואלית הפכה לחוקית במדינה, במקביל לביטול האיסור, חוקקו במדינה מספר חוקים האוסרים על אפליה של חברי הקהילה הגאה.

== טבלת סיכום ==
{| class="wikitable"
|פעילות הומוסקסואלית חוקית
| (מאז 2022)
|-
|גיל הסכמה שווה לזוגות הטרוסקסואלים
| (מאז 2022)
|-
|חוקים נגד אפליה בתעסוקה
| (מאז 2022)
|-
|חוקים נגד אפליה במתן סחורות ושירותים
| (מאז 2022)
|-
|חוקים נגד אפליה בכל התחומים האחרים (כולל אפליה עקיפה, דברי שנאה)
| (מאז 2022)
|-
|נישואים חד מיניים
|
|-
|הכרה בזוגות חד מיניים (איחוד אזרחי, שותפות לחיים)
|
|-
|אימוץ משותף של זוגות חד מיניים
|
|-
|אימוץ ילד חורג על ידי זוגות חד מיניים
|
|-
|להט"בים מוצהרים רשאיים לשרת בצבא
|
|-
|זכות לשינוי מגדר בחוק
|
|-
|גישה להפריה חוץ-גופית לזוגות לסביות
|
|-
|טיפולי המרה אסורים בחוק
|
|-
|פונדקאות מסחרית לזוגות גברים הומוסקסואלים
|
|-
|גברים המקיימים יחסי מין עם גברים רשאיים לתרום דם
|
|}

== הערות שוליים ==

אנטיגואה וברבודה
קטגוריה:אנטיגואה וברבודה
אנטיגואה וברבודה
מליכה בלביי

מליכה בלביי (בערבית: مليكة بلباي, בתעתיק מדויק: מליכה בלבאי; נולדה ב-15 ביוני 1974) היא שחקנית אלג'יראית ששיחקה בסרטים ובסדרות טלוויזיה.

==ביוגרפיה==
בלביי נולדה בתיארת במערב אלג'יריה. היא למדה בבית ספר האלג'יראי לאומנויות הבמה והתחילה את הקריירה שלה בתיאטרון בהפקה של "נג'מה" שהותאם מהספר של כאתב יאסין ובבימויו של זיאני עיאד. היא שיחקה לראשונה בסדרת טלוויזיה בשנת 2004 בסדרה השחקן. היא הופיעה לראשונה בקולנוע בשנת 2006 בסרט ברכאת. בשנת 2007, היא שיחקה בסרט "מוריטורי", המבוסס על ספר של יסמינה חדרה ומספר על שוטר שחוקר קבוצת טרוריסטים בזמן מלחמת האזרחים האלג'יראית. בלביי גם הופיעה בסדרות הטלוויזיה "משפחת ג'מעי" בשנת 2008 ו"א-ד'יכרא אל-אח'ירה" בשנים 2010–2011.

במרץ 2014, בלביי כובדה בפסטיבל הרדיו והטלוויזיה של המפרץ ה-13 שהתקיים בבחריין. בשנת 2019, היא שיחקה שני תפקידים בסרט "Reconnaissance" של סלים חמדי וזכתה בפרס השחקנית הטובה ביותר בפסטיבל סרטי מגרב שהתקיים באוג'דה במרוקו. בשנת 2020, היא כיכבה בתפקיד של נבילה בסדרת הטלוויזיה "ימא". היא תיארה את הדמות כאישה שסבלה מחוסר צדק רב, אבל הצליחה לבנות מחדש את החיים שלה ולבנות בית למרות שהותה בכלא למשך 10 שנים. לאחר קריאת התסריט, בלביי פחדה שהתפקיד יהיה דומה לאופרות סבון ועבדה עם הבמאי מדיח באלעיד לבסס את הדמות.

==פילמוגרפיה==
===סרטים===
* ברכאת (2006)
* מוריטורי (2007)
* Le dernier passager (2008)
* Point final 1er novembre 1954 (2009)
* Reconnaissance (2019)

===טלוויזיה===
* השחקן (2004)
* Le printemps noir (2006)
* Rendezvous with Destiny (2008)
* משפחת ג'מעי (2008)
* א-ד'יכרא אל-אח'ירה (2010-2011)
* וליד מאמא (2015)
* ללה זינב (2018)
* ראיס קורסו (2019)
* וולאד לחלאל (2019)
* אחוואל א-נאס (2020)
* ימא (2020)

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אלג'יראיות
קטגוריה:ילידות 1974
קטגוריה:אלג'יראים שנולדו ב-1974
מוזאיק

מוזאיק (NCSA Mosaic) היה דפדפן האינטרנט הראשון בתפוצה משמעותית (מחוץ למכוני מחקר). הדפדפן פותח ללא מטרת רווח על ידי אוניברסיטת אילינוי באורבנה-שמפיין בתמיכת המרכז הלאומי ליישומי מחשוב-על (National Center for Supercomputing Applications (NCSA)) וגרסתו הציבורית הראשונה הוכרזה באפריל 1993. הפצתו לפלטפורמות מחשב אישי כגון Windows 3.1, ממשק המשתמש האינטואיטיבי שלו והתקנתו הקלה סייעו לחשיפה הציבורית אל ה-WWW ולהתפתחות האינטרנט.

ב-1997 הופסק פיתוח הדפדפן, לאחר שדפדפנים כנטסקייפ ואינטרנט אקספלורר, ששילבו חלק מהקוד שלו, תפסו את רוב נתח השוק.

== היסטוריה ==
דפדפן האינטרנט ViolaWWW, שפותח עבור מחשבי UNIX ב-CERN, הוצגה ב-1990 לאנשי NCSA והיה ההשראה למרק אנדרסן ואריק בינה, שני עובדי המרכז, לפתח דפדפן אינטרנט אינטואטיבי. הדפדפן תוכנן עבור מערכת החלונות X. ב-1991 הבטיח הסנטור דאז, ובהמשך סגן נשיא ארצות הברית, אל גור, את מימון הפרויקט כחלק מהמשימה הלאומית לפיתוח האינטרנט.

השם "מוזאיק" נבחר כיוון ששיקף את התמיכה במגוון פרוטוקולים כגון File Transfer Protocol, Network News Transfer Protocol, גופר ו-HTTP, שהיו בשימוש כפתרונות אפשריים לפני שה-HTTP הפך לסטנדרט.

גרסה לבדיקות בטא יצאה בינואר 1993 וגרסה ציבורית ראשונה ל-UNIX הוכרזה באפריל אותה שנה. מאוחר יותר הופצו גרסאות גם לאפל מקינטוש, קומודור אמיגה ו-OpenVMS. ב-11 בנובמבר 1993 הוכרזה גרסה 1.0 למיקרוסופט ווינדוס.

ב-1994 ייסדו מנהל צוות הפיתוח של מוזאיק, מרק אנדרסן, יחד עם ג'יימס קלארק, ממייסדי סיליקון גרפיקס, את "חברת מוזאיק תקשורת" (Mosaic Communications Corporation), אשר הפכה לנטסקייפ, הדפדפן המסחרי הראשון. הפופולריות של נטסקייפ הובילה לירידה בנתח השוק של מוזאיק.

== רישוי ==
מוזאיק לא היה פרויקט קוד פתוח. הוא נמסר לשימוש חופשי של צרכנים פרטיים ללא תשלום וללא כוונת רווח. אולם רישוי קוד המקור שלו ושימושים מסחריים נמכרו לחברות.

רישיון ההפצה המסחרי שנרכש על ידי חברת .Spyglass, Inc נרכש ב-1995 תמורת חלוקת רווחים על ידי מיקרוסופט והיווה את הבסיס לדפדפנה אינטרנט אקספלורר.

== קישורים חיצוניים ==
* באתר אוניברסיטת אילינוי באורבנה-שמפיין
* [https://web.archive.org/web/20130927225544/http://www.ncsa.illinois.edu/Projects/mosaic.html About NCSA Mosaic] אתר ncsa
* [https://archive.org/details/www-conf-fall-1994/page/n21/mode/2up The Second International WWW Conference '94: Mosaic and the Web], ארכיון האינטרנט
* [https://web.archive.org/web/20140824192903/http://vision.unipv.it/wdt-cim/articoli/00318591.pdf Vetter, Ronald J. (October 1994). "Mosaic and the World-Wide Web"], North Dakota State University
* [https://www.wired.com/2010/04/0422mosaic-web-browser/ Michael Calore, "April 22, 1993: Mosaic Browser Lights Up Web With Color, Creativity"], Wired 22 באפריל 2010

==הערות שוליים==

קטגוריה:חלוצי האינטרנט
קטגוריה:דפדפנים
קטגוריה:אוניברסיטת אילינוי באורבנה-שמפיין
קטגוריה:תוכנות שהושקו ב-1993
קבוצת השנה ה-35 של ה-NBA

כרים עבדול-ג'באר, אחד משני שחקנים שהיו פעילים בעת בחירתם לקבוצה
קבוצת השנה ה-35 של ה-NBA (באנגלית: NBA 35th Anniversary Team) היא רשימה של 11 השחקנים הבולטים בתולדות ליגת ה-NBA, אשר נבחרה באוקטובר 1980 לרגל חגיגות 35 שנות קיומה של הליגה. בשונה קבוצת השנה ה-25, השחקנים לא נבחרו לפי עמדות במגרש, וסגנון הבחירה הזכיר יותר את הקבוצות במשחק האולסטאר. 

בנוסף ל-11 השחקנים, נבחרו רד אאורבך כמאמן הבולט, פילדלפיה 76' של עונת 1966/1967 כקבוצה הבולטת וביל ראסל כשחקן הבולט ב-35 שנות הליגה. כל חברי הקבוצה ואאורבך המאמן הוצגו בהיכל התהילה של הכדורסל ואף נבחרו לקבוצת השנה ה-50 של הליגה ב-1996. ארבעה משחקני הקבוצה נבחרו עשור לפני כן לקבוצת השנה ה-25 (בוב פטיט, בוב קוזי, ביל ראסל וג'ורג' מייקן). 

==רשימת הנבחרים==
כתב מודגש מציין שחקנים שהיו פעילים בעת הרכבת הרשימה.
{| class="wikitable sortable"
! שחקן !! עמדה !! קבוצות !! אליפויות !! בחירותלחמישיות העונה !! שנת צירוףלהיכל התהילה
|- 
| אוסקר רוברטסון || גארד || סינסינטי רויאלסמילווקי באקס || 1 || 11 || 1980
|- 
| אלג'ין ביילור || פורוורד || מיניאפוליס/לוס אנג'לס לייקרס || 0 || 10 || 1977
|- 
| בוב פטיט || פורוורד || מילווקי/סנט לואיס הוקס || 1 || 11 || 1970
|- 
| בוב קוזי || גארד || בוסטון סלטיקססינסינטי רויאלס || 6 || 12 || 1971
|- 
| ביל ראסל || סנטר || בוסטון סלטיקס || 11 || 11 || 1975
|- 
| ג'וליוס ארווינג || פורוורד || פילדלפיה 76' || 1 || 7 || 1993
|- 
| ג'ון האבליצ'ק || פורוורד || בוסטון סלטיקס || 8 || 11 || 1984
|- 
| ג'ורג' מייקן || סנטר || מיניאפוליס לייקרס || 5 || 6 || 1959
|- 
| ג'רי וסט || גארד || לוס אנג'לס לייקרס || 1 || 12 || 1980
|- 
| וילט צ'מברלין || סנטר || פילדלפיה/סן פרנסיסקו ווריורספילדלפיה 76'לוס אנג'לס לייקרס || 2 || 10 || 1979
|- 
| כרים עבדול-ג'באר || סנטר || מילווקי באקסלוס אנג'לס לייקרס || 6 || 15 || 1995
|} 

==ראו גם==
* קבוצת השנה ה-25 של ה-NBA
* קבוצת השנה ה-50 של ה-NBA
* קבוצת השנה ה-75 של ה-NBA

קטגוריה:פרסי NBA
שורש 171

שורש 171, או לי בּוּ (בסינית: 隶部, פיניין: Lì bù) הוא השורש המאה שבעים ואחד של הכתב הסיני. פירושו "עבד" והוא אחד מתוך 9 (מתוך סך הכל 214 שורשי הקאנגשי) שורשים המורכבים משמונה קווים.

במילון קאנגשי יש 12 תווים (מתוך 49,030) שניתן למצוא תחת שורש זה.

隶 הוא הצורה המקורית של 逮. הוא גם משמש בתור הצורה המפושטת של 隸 בסינית מפושטת.

== התפתחות ==
<gallery>
קובץ:隶-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |隶(גם צורת SC של 隸)
|-
| +8
| style="font-size: large;" |隷<sup>JP</sup> (= 隸)
|-
| +9
| style="font-size: large;" |隸
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=96B6 מאגר Unihan - U+96B6]

קטגוריה:שורשים (כתב סיני)
יוסף באך

הרב יוסף באך (בהונגרית: Bach József; אובודה, 1784 – פשט, 3 בפברואר 1866) היה רב ואיש מדעי הרוח.

== ביוגרפיה ==
יוסף באך השלים את לימודיו הגבוהים בפראג, שם למד 12 שנים בהנחיית רבנים וחוקרים יהודים. לאחר שסיים את לימודיו הפילוסופיים וקיבל סמיכה לרבנות, הלך לפוליטכניקום והפך בעל תואר במתמטיקה גבוהה. כשחזר למולדתו לממלכת הונגריה, הוא היה מורה לגרמנית ולעברית ולאקסגזיס מקראי (אקסגזיס הוא הסבר או פרשנות ביקורתית של טקסט. באופן מסורתי, המונח שימש בעיקר לעבודה עם טקסטים דתיים, במיוחד התנ"ך) בבית הספר היהודי-גרמני שנוסד בעיר הולדתו אובודה (כיום חלק מבודפשט) בשנת 1817. לאחר שאיבד את כל רכושו והונו הפך לראש החינוך בקהילת אובודה ובדרך כלל עסק רבות בחינוך ציבורי. בשנת 1827 הוזמן על ידי הקהילה היהודית של פשט שקמה זה עתה, להיות רב הקהילה. באך כיהן בתפקיד זה עד סוף שנות ה-50 של המאה ה-19, אז פרש לגמלאות וזכה מהקיסר בעיטור צלב הזהב על הצטיינות. רבות מדרשותיו הופיעו גם בדפוס.

הוא היה מאמין גדול בקידמה, גם בדת והיה הראשון שהפסיק את הדרשות ביידיש שהייתה נהוגה עד אז ונשא את דרשותיו בגרמנית בבית הכנסת. הוא היה מלומד נלהב שעסק כל חייו בתלמוד עוד מאז ילדותו ולמד גם כמה שפות אירופיות. הביוגרפיה שלו פורסמה על ידי בנו והוצגה על ידי קייזרלינג, אך היא הופיעה גם ב "בית אל" של רייך. כרך של הרצאותיו ודרשותיו פורסם בפשט בשנת 1827 בשם «Homtletische Erstlinge».

== עבודותיו ==
* Freudengefühle beim Ehe-Jubiläum des Moses Ráth und der Rebecca Ráth. מישקולץ, 1817.
* Homoletische Erstlinge. פשט, 1827.

== לקריאה נוספת ==
* Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891.
* לקסיקון יהודי הונגרי. 1929. ערך פטר אויווארי. [http://mek.oszk.hu/04000/04093/html/szocikk/10288.htm יוסף באך]

קטגוריה:רבנים הונגרים
קטגוריה:אובודה: אישים
קטגוריה:מורים יהודים במאה ה-19
קטגוריה:ילידי 1784
קטגוריה:נפטרים ב-1866
אופיר בר עמי

אופיר בר עמי (נולד ב-11 בנובמבר 1969 בקיבוץ חניתה) הוא זמר וגיטריסט, חבר בלהקת איפה הילד? ו"איבי הנחל".
== ביוגרפיה ==
בר עמי הוא יליד קיבוץ חניתה. הוא החל לנגן בילדותו על כלים שונים, ביניהם בגיל 6 בחלילית, בגיל 7 על פסנתר ובגיל 13 על גיטרה.

בשנת 1990 הצטרף להרכב איפה הילד? עד שנת 1996, אז עבר ללהקת משחררי הסעיף. בהמשך לקח הפסקה ממוזיקה, עבר תהליך של התחזקות בדת, ובשנת 2008 הקים עם אחיו, המתופף גל ברעם את להקתו העכשווית, "איבי הנחל".

כיום בר עמי מתגורר קיבוץ בחניתה ובראש העין, הוא נשוי לשחקנית דורי נאומנקו ואב לשני ילדים.

== להקות בהשתתפותו ==
=== איפה הילד ===
ב-1990 הצטרף ללהקת איפה הילד, יחד עם אסף שריג, חמי רודנר ואסף מרוז. בר עמי אחראי במסגרת "איפה הילד?" לכמה שירים, ביניהם הלהיט "אהובה הקטנה". באלבום שדים כתב והלחין את "אהובה הקטנה" <ref></ref>ו "נכנס בך השד", באלבום בני המאה העשרים כתב והלחין את השיר "אור לבן" ובאלבום מתוק בחשכה כתב והלחין את השיר "עמוק נפלא". בשנת 1996 עזב את הלהקה. ב־2009 עם חזרת הלהקה להופיע חזר בר עמי להופיע עם הלהקה והוא מופיע על הבמות גם כיום.

=== משחררי הסעיף ===
בשנת 1996 עזב בר עמי את "איפה הילד" לטובת להקת "משחררי הסעיף".

=== איבי הנחל ===
בשנת 2008 הקים יחד עם אחיו גל ברעם את להקת הרוק האמוני "איבי הנחל" בהשראת הרבי נחמן מברסלב ויחד עם אחיו, המתופף גל ברעם ("האנשים"), נוצר אלבום שמשלב שירי אהבה והתחזקות עם רוק גיטרות בעל צליל חזק.

אלבום הבכורה "דרך חדש" משלב בתוכו טקסטים רוחניים בהשראת הרבי נחמן מברסלב, עם רוק גיטרות ישראלי, כממשיכי דרכם של אהוד בנאי ושולי רנד, אריאל זילבר והרב שלמה קרליבך.

בהרכב מנגנים לצד בר עמי (גיטרה חשמלית ושירה) גם בן סולומון (גיטרה חשמלית וקולות), בן ורד (גיטרה בס) וגל ברעם (תופים)

== דיסקוגרפיה ==
=== עם איפה ילד ===
* זמן סוכר (1993)
* שדים (1994)
* מסעותי עם עצמי (1995)
* מישהו שומע אותי (1998) - אלבום אוסף
* בני המאה ה-20 (2012)
* מתוק בחשיכה (2017)

=== עם איבי הנחל ===
* דרך חדש (2014)

== קישורים חיצוניים ==

* 
* [https://web.archive.org/web/20211021110137/http://www.raash.net/guitar-force-ofir-bar-ami/ רעש מציג: כוח גיטרה עם אופיר בר עמי]

== הערות שוליים ==

קטגוריה:זמרי רוק ישראלים
קטגוריה:גיטריסטים ישראלים
קטגוריה:חברי להקת איפה הילד?
קטגוריה:אמנים ישראלים שבאו מהקיבוצים
קטגוריה:חניתה: אישים
קטגוריה:ישראלים שנולדו ב-1969
צ'ידזה מנדה

צ'יזדה מנדה (באנגלית: Charlene Chiedza 'Chi' Kudzai Mhende; נולדה ב-19 באוקטובר 1991) היא שחקנית זימבבואית ששיחקה בסרטים ובסדרות טלוויזיה. היא הכי ידועה בכך שהפתיעה צופים כאשר גילמה תפקיד של גבר באופרת הסבון הדרום אפריקאית "דורות".

==ביוגרפיה==
מנדה נולדה בהארארה, בירת זימבבואה. בשנת 2006, היא עברה לקייפטאון בדרום אפריקה כדי ללמוד בבית ספר אפד"א. היא התחילה לשחק בתיאטרון עם תפקיד של גברת קפולט בהפקה של "רומיאו ויוליה". לאחר הופעה מדהימה, היא שיחקה בעוד הצגות רבות כמו "האלימות השקטה של חלומות", "מחכים לברברים", "חלום ליל קיץ", "אילוף הסוררת", "קומדיה של טעויות", ו"ריצ'רד השלישי". בשנת 2008 היא זכתה בפרס השחקנית הטובה בפרסי אפד"א.

מאוחר יותר מנדה עבדה עם ארגונים לקדם ולתרום לאומנויות הבמה בדרום אפריקה. בנוסף לתפקידיה במשחק, היא ידועה בתפקידי קול, כמו בסדרת הבריאות העולמית של אל-ג'זירה. בשנת 2014, היא הופיעה בפעם הראשונה בסרט באורך מלא כאשר שיחקה בסרט "אהוב את האחת שאתה אוהב". הסרט הוקרן לראשונה בפסטיבל הסרטים הבינלאומי בדרבן שבדרום אפריקה, שם זכתה בפרס השחקנית הטובה ביותר על התפקיד שלה בתור סנדיל בסרט.

בשנת 2015 מנדה הצטרפה לאופרת הסבון הדרום אפריקאית "דורות" בתפקיד של וונדיל רדבה שהוא גבר. היא הפתיעה את הקהל כאשר הם גילו שהיא בעצם אישה, והסדרה המשיכה לעוד 4 עונות עם כ-1000 פרקים. באותה שנה, היא מונתה לפרס השחקנית הצעירה עם פוטנציאל בפרסי האקדמיה האפריקאית לקולנוע.

==פילמוגרפיה==
===סרטים===
* המנהרה (2010)
* אהוב את האחת שאתה אוהב (2014)
* Scribblings (2014)
* סוזן העצלנית (2015)

===טלוויזיה===
* Homeland (2014)
* דורות (2015)
* ג'מילה ואלאדין (2015)
* מעקף (2016)
* המלכה סונו (2020)

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה זימבבואיות
קטגוריה:זימבבואים שנולדו ב-1991
Renesas

Renesas או בשמה המלא: Renesas Electronics Corporation (ביפנית: ルネサス エレクトロニクス株式会社, מבוטא: "רנסאסו ארקטורוניקוסו קובישיקי גאישה") היא יצרנית מוליכים למחצה יפנית שבסיסה בטוקיו, יפן. נקראה בתחילה (2002) Renesas Technology, והייתה הישות המאוחדת של יחידות השבבים של היטאצ'י ומיצובישי למעט את פעילות ה-DRAM שלהם,<ref name=":0"></ref> שאליה התמזגה NEC אלקטרוניקה בשנת 2010, מה שגרם לשינוי קל בשם החברה ובלוגו כפי שהם כיום.<ref></ref>

בין שנות האלפיים לתחילת שנות ה-2010, Renesas הייתה אחת משש חברות המוליכים למחצה הגדולות בעולם.<ref></ref> נכון לשנת 2014, היא הייתה יצרנית המוליכים למחצה לרכב הגדולה בעולם,<ref></ref> ויצרנית המיקרו-בקרים הגדולה בעולם. לחברה יש גם נוכחות בשווקים של מעגלים משולבים אנלוגיים ומעורבים-אותות, התקני זיכרון ו-SoCs.

המותג Renesas מבוסס על ראשי התיבות " Renaissance Semiconductor for Advanced Solutions".<ref name=":0"></ref>

== מוצרים ==
ההיצע של Renesas Electronics כולל:
* Microcontrollers: RL78, [https://www.renesas.com/us/en/products/microcontrollers-microprocessors/ra.html?cid=r_ftpc_prd_ra_191209 RA], [https://www.renesas.com/en-us/products/microcontrollers-microprocessors/rx.html RX], [https://www.renesas.com/us/en/products/synergy/hardware/microcontrollers.html Synergy], [https://www.renesas.com/us/en/products/microcontrollers-microprocessors/re.html RE] R8C, H8, [https://www.renesas.com/en-us/products/microcontrollers-microprocessors/78k.html 78K],
* Microprocessors: SuperH, [https://www.renesas.com/en-us/products/microcontrollers-microprocessors/m16c.html R32C / M32C/ M16C], V850, M32R,[https://www.renesas.com/en-us/products/microcontrollers-microprocessors/rh850.html RH850] etc. and the [https://www.renesas.com/us/en/products/microcontrollers-microprocessors/rz.html RZ] family built on the ARM architecture)
* System LSIs (System on a Chip e.g. [https://www.renesas.com/us/en/products/automotive/automotive-lsis/r-car.html#productInfo R-Car])
** [https://www.renesas.com/us/en/products/analog-and-power.html Analog and Power Management ICs]
** [https://www.renesas.com/us/en/products/memory.html Memory]
** [https://www.renesas.com/us/en/products/optoelectronics.html Optoelectronics]
** [https://www.renesas.com/us/en/products/rf-devices.html RF Devices]
** [https://www.renesas.com/us/en/products/sensors.html Sensors]
** [https://www.renesas.com/us/en/products/software-tools.html Software and Tools]
** [https://www.renesas.com/us/en/products/space-harsh-environment.html Aerospace and Harsh Environment ICs]
** [https://www.renesas.com/us/en/products/timing-digital-logic.html Timing and Logic ICs]
** [https://www.renesas.com/us/en/products/power-and-discrete.html Discrete Power]
** [https://www.idt.com/us/en/products/power-management/wireless-power Wireless Power]
** ASICs

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חברות הנסחרות בבורסה לניירות ערך בטוקיו
קטגוריה:מוליכים למחצה
ריאל קאנו

ריאל קאנו
ריאל קאנו (בספרדית: Real Canoe Natación Club) הוא מועדון כדורמים ספרדי. במועדון ישנן גם מחלקות שחייה תחרותית, שחייה צורנית וקפיצה למים, ובעבר הוא החזיק גם במחלקות טיפוס הרים, סקי, חתירה וקאנו/קיאק. שתי המחלקות המצליחות ביותר שהיו במועדון היו מחלקת הרוגבי (1963–2002), שזכתה ב-4 אליפויות ו-10 גביעים, ומחלקת כדורסל הנשים שזכתה בשלוש אליפויות וגביע.

המועדון הוקם ב-1928 על ידי קבוצת צעירים חובבי ספורט, ונרשם בצורה רשמית בפברואר 1930. באוקטובר 1931 התמזג המועדון עם מועדון שחייה נוסף, וקיבל את שמו הנוכחי.

==תארים==
;רוגבי
* אליפות ספרד (4): 1971, 1972, 1973, 2000
* גביע המלך (7): 1964, 1966, 1970, 1971, 1974, 2001, 2002
* גביע איבריה ברוגבי (3): 1965, 1967, 2001

;כדורסל נשים
* אליפות ספרד (3): 1984, 1985, 1986
* גביע המלכה (1): 1996

;כדורמים (גברים)
* אליפות ספרד (2): 1998/1999, 1999/2000
* הגביע הספרדי (1): 2007

==קישורים חיצוניים==
* 

==הערות שוליים==

קטגוריה:קבוצות כדורמים
רובי (כדורמים)

מועדון השחייה רובי (בקטלאנית: Club Natació Rubí) הוא מועדון ספורט קטלוני שנוסד בשנת 1971. המחלקות העיקריות במועדון הן כדורמים ושחייה תחרותית, אך יש בו מחלקות נוספות, כגון טריאתלון ועוד.

נכון לשנת 2020 המועדון הוא מועדון הספורט הגדול ביותר בעיר רובי, עם כ-6,000 חברים רשומים ו-200 ספורטאים פעילים.

מחלקת הכדורמים היא המחלקה הבולטת במועדון, וגם קבוצת הגברים וגם קבוצת הנשים משחקות בליגת העל בכדורמים. במועדון התאמנו במהלך השנים מספר ספורטאים אולימפיים.

==קישורים חיצוניים==
* 

==הערות שוליים==

קטגוריה:קבוצות כדורמים
קבוצת השנה ה-50 של ה-NFL

ג'ים ת'ורפ, השחקן המבוגר ביותר בקבוצה והיחיד שנבחר ללא קשר לעמדתו במגרש
קבוצת השנה ה-50 של ה-NFL (באנגלית: NFL 50th Anniversary All-Time Team) היא רשימה של השחקנים הבולטים בתולדות ליגת ה-NFL, אשר נבחרה בשנת 1969 לרגל חגיגות 50 שנות קיומה של הליגה. הקבוצה הורכבה מ-16 שחקנים - 15 שנבחרו לפי עמדות וג'ים ת'ורפ, שהוגדר כ"אגדה" ונבחר ללא קשר לעמדה שלו במגרש. לכל עמדה היו 3 מועמדים, ומתוכם נבחר שחקן אחד.

ארבעה שחקנים היו עדיין פעילים בזמן בחירת הקבוצה, שבעה שחקנים נבחרו גם לקבוצת ה-75 של הליגה ו-11 שחקנים נבחרו לקבוצת ה-100 של הליגה. הצגתו של ג'רי קרמר בהיכל התהילה של הפוטבול ב-2018, חתמה את כניסתם של כל שחקני קבוצת השנה ה-50 להיכל התהילה של הליגה.

==רשימת הנבחרים==
כתב מודגש מציין שחקנים שהיו פעילים בעת הרכבת הרשימה.
===התקפה===
{| class="wikitable" style="text-align:center"
!עמדה
!שחקן
!שנים ב-NFL
!קבוצות
!שנת צירוף להיכל התהילה
|-
|אגדה || ג'ים ת'ורפ || 1928, 1919-1926, 1915-1917 || קנטון בולדוגסקליבלנד אינדיאנסאוראנג אינדיאנסרוק איילנד אינדיפנדנטסניו יורק ג'איינטסרוק איילנד אינדיפנדנטסטמפה קרדינלסקנטון בולדוגסשיקגו קרדינלס || 1963
|-
|rowspan=1|Q || ג'וני יונייטס || 1956-1973 || בולטימור קולטססן דייגו צ'רג'רס || 1979
|-
|rowspan=1|FB || ג'ים בראון || 1957-1965 || קליבלנד בראונס || 1971
|-
|rowspan=1|HB || גייל סיירס || 1965-1971 || שיקגו ברס || 1977
 |-
|rowspan=1|SE || דון האטסון || 1935-1945 || גרין ביי פאקרס || 1963
|-
|rowspan=1|FL || אלרוי הירש || 1946-1957 || שיקגו רוקטסלוס אנג'לס ראמס || 1968
|-
|rowspan=1|TE || ג'ון מקיי || 1963-1972 || בולטימור קולטססן דייגו צ'רג'רס || 1992
|-
|rowspan=1|OT || קאל האברד || 1935-1936 ,1927-1933 || ניו יורק ג'איינטסגרין ביי פאקרספיטסבורג פיירטס || 1963
|-
|rowspan=1|G || ג'רי קרמר || 1958-1968 || גרין ביי פאקרס || 2018
|-
|rowspan=1|C || צ'אק בדנריק || 1949-1962 || פילדלפיה איגלס || 1967
|}

===הגנה===
{| class="wikitable" style="text-align:center"
!עמדה
!שחקן
!שנים ב-NFL
!קבוצות
!שנת צירוף להיכל התהילה
|-
|rowspan=1|DE || ג'ינו מרצ'טי || 1966, 1952-1964 || דאלאס טקסנסבולטימור קולטס || 1972
|-
|rowspan=1|DT || לאו נומליני || 1950-1963 || סן פרנסיסקו 49' || 1969
|-
|rowspan=1|LB || ריי ניטשקה || 1958-1972 || גרין ביי פאקרס || 1978
|-
|rowspan=1|CB || נייט טריין ליין || 1952-1965 || לוס אנג'לס ראמסשיקגו קרדינלסדטרויט ליונס || 1974
|-
|rowspan=1|S || אמלן טאנל || 1948-1961 || ניו יורק ג'איינטסגרין ביי פאקרס || 1967
|}

===קבוצה מיוחדת===
{| class="wikitable" style="text-align:center"
!עמדה
!שחקן
!שנים ב-NFL
!קבוצות
!שנת צירוף להיכל התהילה
|-
|PK || לו גרוזה || 1946-1967 || קליבלנד בראונס || 1974
|}

==הערות שוליים==

קטגוריה:NFL
דיוקן שמריהו לוין

"דיוקן שמריהו לוין" (1935) הוא פסל מאת זאב בן-צבי, המתאר את הפעיל הציוני שמריהו לוין.
==תיאור==
הפסל "דיוקן שמריהו לוין" הוא אחד משני פסלים דומים המתארים את הפעיל הציוני שמריהו לוין. האחד נמצא באוסף מוזיאון תל אביב לאמנות, ואילו השני, כנראה המוקדם יותר, נמצא באוסף המשכן לאמנות עין חרוד. באוקטובר 1935, כשלושה חודשים לאחר מותו של לוין, הוצב הפסל לתצוגה קצרה בבית הנכות הלאומי בצלאל ארתור ווקופ, הנציב העליון, שביקר במוזיאון הזמין עותק של פסל זה. עם מותו של ווקופ, בשנת 1947, נתרם הפסל מעיזבונו למוזיאון תל אביב.

הפסל נחצב מגוש אבן ירושלמית גדול. בן-צבי בוחר לתאר את ראשו של לוין בצורה מונומנטלית. פניו של לוין, המעוצבים בסגנון קוביסטי רך, מעצימים מונומנטליות זו. בפסל זה הוא אף העצים את הקווים הגאומטריים ביחס לעותק הנמצא בעין חרוד.
==גלריה==
<gallery>
קובץ:2013 pesach 042.JPG|דיוקן שמריהו לוין, 1934 בקירוב, המשכן לאמנות עין חרוד
</gallery>

==הערות שוליים==

קטגוריה:זאב בן-צבי
קטגוריה:פיסול ישראלי
קטגוריה:פסלים (יצירות)
קטגוריה:יצירות משנת 1935
קטגוריה:דיוקנאות גברים
קטגוריה:פרוטומות
קטגוריה:מוזיאון תל אביב לאמנות: פסלים
אסף מרוז

אסף (בובי) מרוז (נולד ב-1 באוגוסט 1964) הוא מוזיקאי, מתופף, אשר תופף בלהקות אבטיפוס, קילר הלוהטת ואיפה הילד?.

== ביוגרפיה ==
מרוז נולד בירושלים ועבר עם משפחתו לחיפה לאחר ארבע שנים.

בגיל 13 החל ללמוד תופים בקונסרבטוריון "אנזאגי" בחיפה. בתקופת הצבא המשיך את לימודי התופים אצל דייוויד ריץ' בתל אביב.

בשנת 1988 עבר לגור במיאמי, שבארצות הברית, כשנה וניגן בהרכב רוק מקומי.

== הרכבים ==
=== קילר הלוהטת ===
בשנת 1980 שימש מתופף של הלהקה קילר הלוהטת.

ב-1985 הוציא יחד עם הלהקה את האלבום "דופקים את הלבנים".

=== אבטיפוס ===
הלהקה הוקמה בקריות באמצע שנות השמונים ועברה גלגולי הרכב שונים. בגלגולה הראשון בשנת 1985, היה שמה של הלהקה "אב-טיפוס" (בשתי מילים), וחבריה היו אריק שחר, אייל שכטר, אסף מרוז, אמיר בן-דוד, טל יניב וגיא דובדבני. הלהקה הוציאה בשנת 1986 שיר לרדיו בשם "אין לאן לברוח", אשר לא זכה להצלחה.

=== מקהלת השירות הבולאי ===
בשנת 1987 עבר לתל אביב.

ב-1988 היה שותף בהרכב בשם "מקהלת השירות הבולאי" יחד עם אילן לוקאץ' והגיטריסט אופיר לוקיי.

=== איפה הילד? ===
בשנת 1990 הצטרף ללהקת איפה הילד? יחד עם אסף שריג, חמי רודנר ואופיר בר עמי. הלהקה התפרקה רשמית בשנת 1999. מופע איחוד נערך בשנת 2001, ניסיון איחוד נוסף נעשה ב־2008 ומאז שנת 2009 מופיע אסף מרוז עם הלהקה ברחבי הארץ<ref></ref>.

== חיים אישיים ==
מרוז גר במרכז הארץ ולו שני ילדים.

== דיסקוגרפיה ==
=== עם איפה ילד ===
* זמן סוכר (1993)
* שדים (1994)
* מסעותי עם עצמי (1995)
* איפה הילד? (1996)
* בני המאה ה-20 (2012)
* מתוק בחשיכה (2017)
* מישהו שומע אותי (1998) - אלבום אוסף

=== אלבומים נוספים ===
* אדום (1995) איגי וקסמן
* מים (2002) אודי טופלברג

== קישורים חיצוניים ==

== הערות שוליים ==

קטגוריה:מוזיקאים ישראלים
קטגוריה:מתופפים ישראלים
קטגוריה:תל אביב-יפו: אישים
קטגוריה:חברי להקת איפה הילד?
קטגוריה:חברי להקת אבטיפוס
קטגוריה:חיפה: אישים
קטגוריה:ירושלים: אישים
קטגוריה:ישראלים שנולדו ב-1964
מטאברס

אוואטרים בהתרועעות חברתית בעולם הווירטואלי Second Life]] 
המונח מטאברס (באנגלית: Metaverse; בעברית: עולם על) הוא הלחם של המילים "מטא" ו"יוניברס", המשמש בדרך כלל לתיאור הרעיון של "השלב הבא" באבולוציה של רשת האינטרנט, שתהיה מורכבת ממרחבים חברתיים וירטואליים משותפים שיהיו מקושרים ומרכיבים יקום וירטואלי מציאותי, שיכלול בפועל את רשת האינטרנט כולה (כולל "האינטרנט של הדברים") וכל קשת המציאות הרבודה.

אלמנטים שמקובל להתייחס אליהם כרכיבים של מטאברס כוללים ועידות וידאו, מדיה חברתית לסוגיה, אמצעי תקשורת כמו דואר אלקטרוני והתכתבות טקסטואלית, כלים למציאות מדומה, מטבעות קריפטוגרפיים, ואף משחקים כגון "מיינקראפט".

המעבר מהאינטרנט ה"נוכחי" למטאברס מתאפשר בזכות הבשלתן של טכנולוגיות כמו מציאות מורחבת, אינטראקטיביות מלאה אדם-מחשב, בינה מלאכותית, בלוקצ'יין, מחשוב ענן ואחרות.

כדי לאפשר את קיומה של מטאברס פעילה, האתגרים העומדים לפתחן של השחקניות העיקריות, ממשלות וענקיות הטכנולוגיה, הם בעיקר קביעת סטנדרטים לממשקים ופרוטוקולי תקשורת שיתמכו ביכולות ההדדיות. לשם כך הוקמו בעשורים הראשונים של המאה ה-21 קבוצות עבודה ושיתוף פעולה בתחום זה, וכן פרויקט קוד פתוח של מטאברס. קושי נוסף הוא בתחום החומרה.

==היסטוריה של המונח==
המונח "מטאברס" נטבע בשנת 1992 ברומן המדע הבדיוני מאת ניל סטיבנסון לתיאור מרחב וירטואלי תלת-ממדי דמוי עולם אמיתי, כדי לתאר יורש לאינטרנט שיהיה מבוסס על מציאות מדומה. אך רעיונות דומים הופיעו כבר מראשית שנות ה-80 של המאה ה-20 כדי לתאר מרחבי סייבר באופן כללי.

במאה ה-21 היו שהגדירו את "פורטנייט" ו"רובלוקס", משחקים בהם המשתמשים יכולים לבנות עולמות ולייצר תוכן בעצמם, כ"חלוצים" של המטאברס.

== קישורים חיצוניים ==
* 

* ד"ר צבי טובול לביא - [https://vr2go.co.il/news-and-updates/האם-ה-versites-יהיו-ההייפ-החדש-כפי-שהיו-ה-מטאוו/ המטאוורס הולך להשתלט על האינטרנט, האם כל אתרי האינטרנט יהפכו לאתרי תלת מימד?] - Medium
* מטאוורס ישראל - [https://metaverse-il.co.il מטאוורס ישראל] - האתר הרשמי
* ליאור זלמנסון, [https://hazmanhazeh.org.il/avatar/?_atscid=1_137_158181725_14554712_0_Tzfazazdxwd2ududpsc זהות אחודה בעולמות מדומים], הזמן הזה, מכון ון ליר בירושלים, ספטמבר 2021
* 
* 
* 
* 
* 
* שלושת מטבעות המטאוורס הגדולים ביותר נכון להיום: [https://coinriders.com/coin/the-sandbox The sandbox], [https://coinriders.com/coin/axie-infinity Axie infinity], [https://coinriders.com/coin/decentraland Decentraland]

==הערות שוליים==

קטגוריה:אינטרנט
קטגוריה:האינטרנט של הדברים
ילדים ביער

ילדים ביער היא סדרת טלוויזיה ישראלית מסוגה דרמת מתח, אשר נוצרה על ידי דלית קהן. הסדרה עוסקת במלחמה בסחר בינלאומי בתינוקות, ותסריטה נבחר לאחד מ-15 הסדרות המבטיחות בעולם בפסטיבל MIA ברומא בשנת 2018.

הסדרה עלתה לשידור ב-10 בפברואר 2022 ביס.

== עלילה ==
חיה (דלית קהן) היא חסרת בית בהיריון המגויסת בניגוד לרצונה לשמש כסוכנת סמויה בחקירת פשע בינלאומית.<ref name=":0" /> עמי (יפתח קליין), שמגייס אותה, הוא חוקר משטרה העוסק בתיק במרכזו עומד ארגון פשע וחטיפה של תינוקות. הארגון מוצא נשים מסכנות בהיריון, מציע להן כסף בתנאי שימכרו את תינוקן למשפחות עשירות, אבל בפועל מוכרים אותם בדארקנט.

== דמויות ושחקנים ==
{| class="wikitable"
!דמות
!שחקן/ית
|-
|חיה
|דלית קהן
|-
|עמי
|יפתח קליין
|-
|אודרי
|נאוסיקה בונין
|-
|סנדרה
|נעמי לבוב
|-
|שלומי
|לי בירן
|-
|אסף
|אלון חמאווי
|-
|מעיין
|לידור אדרי
|-
|חדווה
|לירז חממי
|-
|
|שרון אלכסנדר
|-
|מריומה
|שרון מלכי-שמש
|-
|
|יוסי בהר 
|-
|בכר
|מירב גרובר
|-
|יקי 
|לירן אליהו דוד
|}

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!תוצאה
|-
!2022
!פרסי נבחרי השנה של פרוגי
|סדרת הדרמה של השנה
|ילדים ביער
|
|}

== קישורים חיצוניים ==
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:yes הטלוויזיה בלוויין: תוכניות וסדרות
קטגוריה:סחר בבני אדם
קטגוריה:פשעים נגד ילדים
כלא 400 (סדרת טלוויזיה)

כלא 400 (באנגלית: Out of Service) היא סדרת טלוויזיה ישראלית מסוגה דרמה קומית, שכתבה ויצרה עומר גולדמן, ושעתידה לעלות לשידור בשנת 2024 בהוט.

הסדרה היא פיתוח משותף של אולפני ויאקום והוט.

== עלילה ==
עלילת הסדרה מתרחשת בין כותלי כלא 400, מתקן הכליאה לנשים של צה"ל. בשעה שבני גילה מגויסים לצה"ל לשירות חובה בצה"ל, אלי בת ה-18, פציפיסטית מושבעת, נחושה להשתחרר מהצבא על סעיף מצפוני, אך נכשלת בוועדת המצפון ונשלחת לכלא הצבאי. אביה, יואל, הלוחם המהולל ואלוף פיקוד מרכז הנוכחי, מתייחס כלפיה בדחייה. אלי, שמתמודדת עם מקומה החדש בכלא, מסומנת כ"בוגדת" על ידי "מלכת הכלא", לירון, לוחמת מג"ב המחכה למשפט בעקבות תקרית בעייתית בשטחים, ונמצאת תחת סמכותו של אביה.<ref name=":0" />

== הערות שוליים ==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:HOT: תוכניות וסדרות
כלא 400

"כלא 400" הוא הכינוי של כלא הנשים של צה"ל. הכלא היה פלוגה בבסיס כליאה 394 המוכר בקיצור בשם כלא 4. הכלא היה כלא צבאי בתוך מחנה צריפין שפעל במשך כ-80 שנה, מתקופת המנדט הבריטי, ושימש את צה"ל מקום המדינה ועד שנת 2021, עת הוחלפו הוא וכלא שש בכלא נווה צדק (כלא 10).

==מבנה הכלא==
הפלוגה הכילה את כל החיילות מכל הדרגות (חוגרות, קצינות ונגדות) אשר קיבלו עונש מחבוש. המפקדות בפלוגה זו היו נשים בלבד. החבושות בה הועסקו בבית מלאכה שנמצא בתחומי הפלוגה. בפלוגה זו התקיימו גם תאי "בידוד", שמטרתם כמטרת מחלק ההפרדה בפלוגה ב' ואגף ההפרדה בפלוגה ג'. סגל הפלוגה הורכב ממפקדת פלוגה בדרגת סרן/סגן, מפקדת מחלקה בדרגת סגן או סג"ם ומתחתיהן סמלות ומדריכות כלואים.

==קישורים חיצוניים ==
* 
* 
* 

==הערות שוליים==

ארבע מאות
ארבע מאות
ארבע מאות
קטגוריה:צריפין
טנריפה (כדורמים)

ווטרפולו טנריפה אצ'יידה (בספרדית: Waterpolo Tenerife Echeyde) הוא מועדון כדורמים ספרדי שנוסד בשנת 1993 במטרה לקדם את ענף הכדורמים בעיר.

בתום עונת 2016/2017 עלתה קבוצת הגברים של המועדון לליגת העל, ועברה למתחם חדש ומשודרג.

המועדון מחזיק בקבוצת גברים ראשונה ושנייה, בקבוצת נשים ובשלוש מחלקות נוער בטווחי גיל שונים.

==קישורים חיצוניים==
* 

==הערות שוליים==

קטגוריה:קבוצות כדורמים
פרס המוזיקה של MTV אירופה לאמן הטוב ביותר

להלן רשימה של הזוכים והמועמדים לפרס המוזיקה של MTV אירופה לאמן הטוב ביותר.

== זוכים ומועמדים ==
{| class="toccolours mw-collapsible mw-collapsed" width="50%"
! style="width:10%;" |<big>שנות ה-2000</big>
|-
! align="center" |2007<ref></ref>
|- style="background:#B0C4DE"
|אבריל לאבין
|-
|כריסטינה אגילרה
|-
|ג'סטין טימברלייק
|-
|מיקה
|-
|נלי פורטדו
|-
|ריהאנה
|}

{| class="toccolours mw-collapsible mw-collapsed" width="50%"
! style="width:10%;" |<big>שנות ה-2010</big>
|-
! align="center" |2017<ref></ref>
|- style="background:#B0C4DE"
|שון מנדס
|-
|אריאנה גרנדה
|-
|אד שירן
|-
|קנדריק לאמאר
|-
|מיילי סיירוס
|-
|טיילור סוויפט
|-
! align="center" |2018<ref></ref>
|- style="background:#B0C4DE"
|קמילה קביו
|-
|אריאנה גרנדה
|-
|דרייק
|-
|דואה ליפה
|-
|פוסט מאלון
|-
! align="center" |2019<ref></ref>
|- style="background:#B0C4DE"
|שון מנדס
|-
|אריאנה גרנדה
|-
|ג'יי באלווין
|-
|מיילי סיירוס
|-
|טיילור סוויפט
|}

{| class="toccolours mw-collapsible mw-collapsed" width="50%"
! style="width:10%;" |<big>שנות ה-2020</big>
|-
! align="center" |2020<ref></ref>
|- style="background:#B0C4DE"
|ליידי גאגא
|-
|דואה ליפה
|-
|הארי סטיילס
|-
|ג'סטין ביבר
|-
|מיילי סיירוס
|-
|דה ויקנד
|-
! align="center" |2021
|- style="background:#B0C4DE"
|אד שירן
|-
|דוג'ה קאט
|-
|ג'סטין ביבר
|-
|ליידי גאגא
|-
|ליל נאז X
|-
|דה ויקנד
|-
!2022
|- style="background:#B0C4DE"
|טיילור סוויפט
|-
|אדל
|-
|ביונסה
|-
|הארי סטיילס
|-
|ניקי מינאז'
|-
|רוסליה
|-
!2023
|- style="background:#B0C4DE"
|טיילור סוויפט
|-
|אוליביה רודריגו
|-
|דוג'ה קאט
|-
|מיילי סיירוס
|-
|ניקי מינאז'
|-
|סיזה
|}

== הערות שוליים ==

אמן
Caruso

Caruso הוא שיר של הזמר-היוצר האיטלקי לוצ'ו דאלה שפורסם בשנת 1986. השיר נכתב בהשראת חייו של הטנור האיטלקי אנריקו קארוזו. השיר תורגם לשפות שונות ובוצעו לו גרסאות כיסוי רבות. גרסת כיסוי שעשה לשיר זמר האופרה לוצ'אנו פברוטי, תרמה לפרסומו העולמי וסללה את הדרך למבצעים נוספים ששרו את השיר בסגנון קלאסי, מה בסופו של דבר הפך אותו לקלאסיקת פופ-אופרה. גרסת כיסוי בולטת נוספת של השיר בוצעה על ידי זמרת הפופ לארה פביאן.

ב-28 במרץ 2024 הזמר-יוצר הישראלי מרגי הוציא סינגל בשם "", סינגל שני מתוך המיני-אלבום Shadows of Blue. השיר משלב חלקים מהשיר "Caruso".<ref></ref>

==כתיבת השיר==
לוצ'ו דאלה סיפר שאת ההשראה לכתיבת השיר קיבל כשנאלץ, בעקבות תאונת בסירתו, להתאכסן בבית מלון בעיר הקיט סורנטו שליד נאפולי. בעת שהותו שם סיפר לו בעל המלון סיפר לו שזהו אותו המלון בו בילה אנריקו קארוזו, שנפטר בשנת 1921, בימיו האחרונים. צוות המלון סיפר לדאלה על ימיו של קארוזו בבית המלון ובייחוד על קשר רומנטי בינו ולבין אחת מתלמידותיו.

אנריקו קארוזו היה זמר אופרה איטלקי מפורסם בסוף המאה התשע עשרה ותחילת המאה העשרים. קארוזו, יליד נאפולי, היגר לארצות הברית בשנת 1903 והפך בה לכוכב וידוען עולמי.

השיר נכתב ברובו באיטלקית אך משלב גם מילים ומשפטים בנפוליטנית על אף שדאלה עצמו היה יליד בולוניה שבצפון ולא באזור נאפולי. כך הוא מתייחס לעיירה סורנטו בשם הנפוליטני "סוריינטו".
{| class="wikitable" style="align=right;"
|-
! תרגום לעברית !! הגרסה המקורית
|-
|
||<div style="direction: ltr;">

</div>
|}
==קישורים חיצוניים==

== הערות שוליים ==

קטגוריה:שירים באיטלקית
קטגוריה:שירים נפוליטניים